Kuusankoski (kaupunginosa)

Kuusankoski on Kouvolan kaupunginosa Kuusankosken suuralueella ja entisen Kuusankosken kaupungin keskusta. Alueesta käytetään myös nimitystä Kuusaa. Kaupunginosa käsittää entisen Kuusankosken kaupungin keskiosan, eli koko Kuusanniemen alueen Kymijoen rannalla. Kuusankosken kaupunginosa rajautuu etelässä Kymintehtaaseen ja Kelttiin, pohjoisessa Voikkaahan ja Pilkanmaahan, idässä entiseen Valkealan kuntaan ja Jokelaan sekä lännessä Iitin kuntaan ja Lyöttilän kylään.

Tilastokeskuksen ylläpitämistä tilastollisista osa-alueista Kuusankosken kaupunginosan alueella sijaitsee kokonaisuudessaan Kuusaan, Naukion, Tähteen ja Kuusaanniemen tilastoalueet, ja suurin osa Mäkikylän tilastoalueesta.

 Osa-alueet 
 Heinharju 
Heinharju on teollisuusalue, joka sijaitsee kaupunginosan lounaisosassa.Kouvolan karttapalvelu. Alue on rakennettu pääosin 1970- ja 1980-luvuilla.Eero Niinikoski: Kuusankosken kirja, s. 268-304.

 Kunnanpelto 
Kunnanpelto on asuinalue, joka sijaitsee kaupunginosan keskiosassa keskustan länsipuolella. Alueella on pääosin 1900-luvun alkupuolella rakennettuja omakotitaloja, 1970-luvulla rakennettuja kerrostaloja sekä muutama rivitalo.

 Kuusaanniemi 

Kuusaanniemi on alue, joka sijaitsee kaupunginosan itäosassa Kymijoen ja Kuusaanlammen varrella. Alueella sijaitsee UPM Kymin paperitehdas, Eerolan golfkeskus (Koski golf) ja Kuusankosken ratapiha.

 Mäkikylä 

Mäkikylä on asuinalue, joka sijaitsee kaupunginosan länsiosassa lähellä Päijät-Hämeen ja Iitin rajaa. Alueella on omakotitaloja ja rivitaloja, jotka on rakennettu pääosin 1900-luvun puolivälissä ja 1980-luvulla.

 Naukio 

Naukio on kaupunginosan keskiosassa sijaitseva alue, jossa sijaitsee Kuusankosken urheilupuisto ja jonkin verran asutusta. Asutus koostuu omakotitaloista, jotka on rakennettu pääosin 1900-luvun puolivälissä sekä 1980-luvulla. Urheilupuiston alueella sijaitsee muun muassa Naukion yhtenäiskoulu, päiväkoti, Kuusankosken urheilutalo, Kuusankosken jäähalli, Kuusankosken uimahalli ja Sami Hyypiä -areena.

 Pajamäki 
Pajamäki on pääosin 1900-luvun alkupuolella ja puolivälissä rakennettu asuinalue, jossa on omakotitaloja. Se sijaitsee kaupunginosan keskiosassa keskustan koillispuolella. Talot on rakennettu samannimiselle mäelle, ja kadut ovat jyrkkiä.

 Pappilanpelto 
Pappilanpelto on asuinalue, joka sijaitsee kaupunginosan keskiosassa Kymijoen rannassa keskustan länsipuolella. Alueella on pääosin 1900-luvun alkupuolella rakennettuja omakotitaloja, muutama rivitalo sekä Valtakadun varressa muutama kerrostalo.

 Puistomaa 
Puistomaa on asuinalue, joka sijaitsee kaupunginosan keskiosassa keskustan koillispuolella. Alueella on pääosin korkeita ja hieman matalempia kerrostaloja, joista suurin osa on rakennettu 1970-luvulla ja osa 1980- ja 1990-luvuilla. Alueella sijaitsee R-kioski ja Kymenlaakson steinerkoulu.

 Rekola 

Rekola on pääosin 1970-luvulla rakennettu asuinalue, jossa on omakotitaloja, rivitaloja ja muutama kerrostalo. Rekola sijaitsee kaupunginosan länsiosassa. Rekolassa on sijainnut Rekolan koulu. 

 Tähtee 

Tähtee on pääosin 1900-luvun alkupuolella rakennettu asuinalue, jossa on omakotitaloja. Tähtee sijaitsee kaupunginosan pohjoisosassa Kymijoen rannalla. Tähteessä sijaitsee Tähteenkadun koulu, jossa on peruskoulun luokat 1-6.

 Lähteet 


Luokka:Kouvolan kaupunginosat
Luokka:Kuusankoski